Error! No bookmark name given.Error! Reference source not found.
Unionin tuomioistuimen tuomio (kuudes jaosto) 10.5.2012 - Euroopan komissio v. Belgian kuningaskunta
(Asia C-370/11)
(Jäsenyysvelvoitteiden noudattamatta jättäminen - ETA-sopimuksen 36 ja 40 artikla - Sellaisten yhteistä sijoitustoimintaa harjoittavien yritysten, jotka ovat sijoittautuneet Norjaan tai Islantiin ja joita ei ole hyväksytty direktiivin 85/611/ETY mukaisesti, osakkeiden takaisinostossa realisoituneiden arvonnousujen syrjivä verotus)
Oikeudenkäyntikieli: ranska
Asianosaiset
Kantaja: Euroopan komissio (asiamies: W. Mölls)
Vastaaja: Belgian kuningaskunta (asiamiehet: J.-C. Halleux ja M. Jacobs)
Oikeudenkäynnin kohde
Jäsenyysvelvoitteiden noudattamatta jättäminen - Euroopan talousalueesta tehdyn sopimuksen 36 ja 40 artiklan rikkominen - Sellaisten yhteistä sijoitustoimintaa harjoittavien yritysten, jotka ovat sijoittautuneet Norjaan tai Islantiin ja joita ei ole hyväksytty direktiivin 85/611/ETY mukaisesti, osakkeiden takaisinostossa realisoituneiden arvonnousujen syrjivä verotus
Tuomiolauselma
Belgian kuningaskunta ei ole noudattanut Euroopan talousalueesta 2.5.1992 tehdyn sopimuksen 40 artiklan mukaisia velvoitteitaan, koska se pitää voimassa säännöksiä, joiden mukaan sellaisten yhteistä sijoitustoimintaa harjoittavien yritysten, joiden omaisuudesta vähintään 40 prosenttia on saatavia ja joita ei ole hyväksytty arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 20.12.1985 annetun direktiivin 85/611/ETY mukaisesti, osakkeiden takaisinostossa realisoituneet arvonnousut eivät ole veronalaisia, kun kyseiset yritykset ovat sijoittautuneet Belgiaan, kun taas Norjaan tai Islantiin sijoittautuneiden tällaisten yritysten osakkeiden takaisinostossa realisoituneet arvonnousut ovat veronalaisia.
Belgian kuningaskunta velvoitetaan korvaamaan oikeudenkäyntikulut.
____________
1 - EUVL C 290, 1.10.2011.